Bakıda 18-ci əsrdən qalma hamam zibilliyə çevrilib.
"Ölkə.Az" xəbər verir ki, bu barədə fotolar sosial şəbəkədə paylaşılıb.
Söhbət Bakının Sabunçu rayonu, Maştağa qəsəbəsindən gedir.
Fotolarda gördüyünüz XVII-XVIII əsrlərə aid hamamdır. “Qum hamamı” da deyirlər. Böyük bir hissəsi torpağın altında qalan hamam bu gün zibilliyə çevrilib. Maştağada 10-dan çox belə hamam olub. Bu gün onlardan təxminən üçü qalıb.
Bütün Abşeron kəndlərində bu formada hamamlar mövcud olub. Təəssüf ki, onların böyük əksəriyyəti bərbad, baxımsız vəziyyətdədir.oxu.az
Səbail rayonu, Nəriman Nərimanov prospektində yerləşən “40 pillə” restoranı karantin qaydalarına zidd olaraq fəaliyyət göstərdiyi üçün polis əməkdaşları tərəfindən həmin obyektə baxış keçirilib.
"Ölkə.Az" bildirir ki, DİN-dən verilən xəbərə görə, məlumat daxil olan kimi Səbail Rayon Polis İdarəsi və 9-cu Polis Bölməsinin əməkdaşları həmin kafeyə yollanıb.
Baxış zamanı kafedə səkkiz nəfər müştərinin olduğunu aşkarlanıb. Kafedə müştəri qismində əyləşən şəxslər polis əməkdaşları tərəfindən saxlanılaraq 9-cu Polis Bölməsinə aparılıb.
Kafenin sahibi və müştərilər barəsində toplanılan materiallara hüquqi qiymət verilməsi üçün məhkəməyə göndərilib və onların hər biri inzibati qaydada cərimə ediliblər.
Həmin şəxslərə karantin dövründə növbəti dəfə qayda pozuntusuna yol verəcəkləri təqdirdə inzibati qaydada həbs ediləcəkləri barədə xəbərdarlıq edilib.